Έως πότε

Το Έως πότε; είναι ιστορικό δράμα σε τέσσερεις πράξεις του Έλληνα ποιητή Νίκου Καζαντζάκη. Το έργο γράφτηκε το 1907 και δημοσιεύθηκε για πρώτη φορά το 1977 στο περιοδικό Νέα Εστία (τόμος 102, τεύχος 1211, Χριστούγεννα 1977, σελ. 211 - 235) στο τέταρτο αφιέρωμα του περιοδικού στον συγγραφέα. (Είχαν προηγηθεί τα αφιερώματα του τεύχους 729 της 15/11/1957, του τεύχους 779 τα Χριστούγεννα του 1959 και του τεύχους 1067 τα Χριστούγεννα του 1971.) Στο ίδιο τεύχος της Νέας Εστίας, μαζί με το Έως πότε;, δημοσιεύθηκαν και άλλα δύο νεανικά θεατρικά έργα του Νίκου Καζαντζάκη, Ξημερώνει και Φασγά.Νέα Εστία. Νίκος Καζαντζάκης. Χριστούγεννα 1977. Βιβλιοπωλείον της Εστίας, Ι. Δ. Κολλάρου & Σιας Α.Ε. 

Το Έως πότε; είναι πατριωτικό δράμα βασισμένο στο μυθιστόρημα Οι κρητικοί γάμοι του Σπυρίδωνα ΖαμπελίουΈως πότε;. kazantzaki.gr. Ανακτήθηκε στις 01/02/2026. και ανήκει στο πρώιμο θεατρικό έργο του Κρητικού συγγραφέα, το οποίο περιλαμβάνει πέντε έργα της περιόδου 1906 - 1910: Ξημερώνει, Φασγά, Έως πότε;, Κωμωδία. Τραγωδία μονόπρακτη και Ο πρωτομάστορας.Εργογραφία. amis-kazantzaki.gr. Ανακτήθηκε στις 01/02/2026.Αγησίλαος Κ. Αλιγιζάκης. Το πρώιμο θεατρικό έργο του Νίκου Καζαντζάκη. fractalart.gr. 09/05/2018. Ανακτήθηκε στις 01/02/2026.

 Υπόθεση και ανάλυση 
Το έργο αφορά την αποτυχημένη εξέγερση της οποίας ηγήθηκε το 1570 ο Γεώργιος Καντανολέος με αφορμή την απαίτηση των Βενετών να επανδρώσουν τις γαλέρες τους με 14.000 Κρητικούς. Σύμφωνα με τον Πήτερ Μπην, το έργο έχει και κάποια σχέση με την εξέγερση του Βενιζέλου στο Θέρισο τον Μάρτιο του 1905 και με την εσωτερική διχόνοια μεταξύ των Κρητικών εκείνη την εποχή. Ένα από τα θέματα, λοιπόν, του έργου είναι η ανάγκη για ομόνοια. Θέμα που πραγματεύεται ο ποιητής και σε πολλά μεταγενέστερα έργα του, κυρίως στην τραγωδία Καποδίστριας.Peter Bien. Καζαντζάκης: Η πολιτική του πνεύματος. Τόμος Α΄. Απόδοση στα ελληνικά Ασπασία Δ. Λαμπρινίδου. Πανεπιστημιακές Εκδόσεις Κρήτης. Ηράκλειο. 2001. ISBN 960-524-134-X.

 Παραπομπές 

 Εξωτερικοί σύνδεσμοι 
 Μπάμπης Δερμιτζάκης. Από το μυθιστόρημα στο δράμα: Το «Έως πότε;» του Ν. Καζαντζάκη ως δραματική μεταγραφή των «Κρητικών γάμων» του Σπ. Ζαμπέλιου. hdermi.blogspot.com. 24/12/2009. Ανακτήθηκε στις 01/02/2026.

Κατηγορία:Θεατρικά έργα του Νίκου Καζαντζάκη